Hańža Winarjec-Orsesowa

Hańža Winarjec-Orsesowa (* 20. meje 1926 w Radworju, † 1. meje 2016 w Budyšinje) bě serbska Wyša wučerka (1964) a spisowaćelka.žórła: Helmut Kaltšmit: Leksikon awtorow serbskich knihow; rozmołwa z Radworčanami

 Žiwjenje 
Bě dźowka ratarja a rěznika. Jeje ródny dom je dźensniša pjekarnja w Radworju. Wot 1932 do 1940 wopyta ludowu šulu.

1940 – 1942 běše w powołanskej šuli we Wulkej Dubrawje.

Absolwuje 1946 w Radworju wučerski wustaw a sta so z nowowučerku. Studowaše serbšćinu a němčinu w dalokostudiju na Serbskim pedagogiskim instituće w Małym Wjelkowje a Budyšinje.

1966 zmandźeli so w Praze z Arnoštom Orsesom. Wona běše žiwa w Radworju, Počatkach (ČSSR) a Budyšinje. W Čěskej podawaše němčinu.

Wudawaše wučbnicy za serbšćinu, basnješe a publikowaše w nowinach a časopisach. Nimo toho pisaše wjele wo stawiznach Radworskeje wjeski a cyrkwje.

Po smjerći mandźelskeho nawróći so do Łužicy. Wodźeše zajimowanych ludźi po Radworju, wosebje tež šulske rjadownje. Wjele lět je pola Šmitec wozydłownistwa jako busowa přewodźerka po puću była.

Hańža Winarjec-Orsesowa je pochowana na Radworskim kěrchowje.

 Literatura 
 Radwor – starodawna cyrkwinska wjes. Radwor 1996, 116 str.
 Radwor – ze stawiznow wjesneje šule. LND, Budyšin 2006, 168 str.

 Nóžki 

Kategorija:Žona
Kategorija:Serb
Kategorija:Rodź. 1926
Kategorija:Zemr. 2016
Kategorija:Awtor
Kategorija:Spisowaćel
Kategorija:Wučer
Kategorija:Literatura (20. lětstotk)
Kategorija:Serbska literatura
Kategorija:Wosoba (Radwor)